78. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΣΥΓΚΟΙΝΩΝΙΩΝ  Αριθ.Δ1/Α/24403/7745 της 23/24 Ιουν. 1982 (ΦΕΚ Β' 441)  (Διόρθ. Σφαλμ. στο ΦΕΚ Β' 513/27 Αυγ. 1982)  Συγχώνευση Υπηρεσιακών και Υπηρεσιακών Πειθαρχικών Συμβουλίων της Υπηρεσίας Πολιτικής Αεροπορίας (ΥΠΑ) του Υπουργείου Συγκοινωνιών και ανασύνθεση άλλων Συλλογικών οργάνων. Έχοντας υπόψη: 1.Τις διατάξεις της παρ. 2 του άρθρ. 4 του Νόμ. 1232/1982 "Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διάταξεις" και της παρ. 1 του άρθρ. 11 του Νόμ. 1256/1982" Για την πολυθεσία την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις. 2.Τις διατάξεις τις σχετικές με τα Υπηρεσιακά Συμβούλια και τα Υπηρεσιακά Πειθαρχικά Συμβούλια των Δημοσίων Υπηρεσιών. 3.Την ανάγκη να καθιερωθεί ενιαία αντιμετώπιση όλων των θεμάτων υπηρεσιακής καταστάσεως όλων των υπαλλήλων της ίδιας Υπηρεσίας ανεξαρτήτως βαθμού, από ένα Υπηρεσιακό Συμβούλιο, που να εμπνέει εμπιστοσύνη, να παρέχει περισσότερα εχέγγυα για ευθυκρισία και αμεροληψία και να λειτουργεί ταχύτερα και αποδοτικότερα, αποφασίζουμε: 1.Τα προβλεπόμενα, από τις διατάξεις των άρθρ. 1 και 34 του Νόμ. 22/1975 "περί ρυθμίσεως θεμάτων καταστάσεως των δημοσίων διοικητικών υπαλλήλων και ΝΠΔΔ", των άρθρ. 146 και 165 του Νόμ. 1811/1951 "περί Κώδικος Καταστάσεως των δημοσίων διοικητικών υπαλλήλων", όπως αντικαταστάθηκαν με το άρθρ. 11 παρ. 1 του Νόμ. 417/1976 "περί επαναφοράς εν ισχύϊ των πειθαρχικών διατάξεων του Υπαλληλικού Κώδικος και τροποποιήσεως και συμπληρώσεως αυτών" (άρθρ. 4 και 221 του Κ.Π.Δ. 611/1977) και των άρθρ 30 και 37 του Νόμ. 993/1979 "περί του επί συμβάσει εργασίας ιδιωτικού δικαίου προσωπικού του δημοσίου κλπ.", Τριμελή και Πενταμελή Υπηρεσιακά και Υπηρεσιακά Πειθαρχικά Συμβούλια της Υπηρεσίας Πολιτικής Αεροπορίας του Υπουργείου Συγκοινωνιών συγχωνεύονται σε δύο ενιαία ισοδύναμα συλλογικά όργανα με τους τίτλους "Α' Υπηρεσιακό Συμβούλιο Υπαλλήλων Υ.Π.Α." και "Β' Υπηρεσιακό Συμβούλιο Υπαλλήλων Υ.Π.Α," του Υπουργείου Συγκοινωνιών 2.Τα ανωτέρω Συμβούλια ορίζονται τριμελή και συντίθενται εις εξής: α)Από το Γενικό Γραμματέα του Υπουργείου ή το Διοικητή της Υ.Π.Α. ή άλλο ανώτατο ισόβιο ή μόνιμο κρατικό λειτουργό, που ενδεικτικά μπορεί να λαμβάνεται από τους Αντιπροέδρους του Αρείου Πάγου ή του Ελεγκτικού Συνεδρίου, τους Αρεοπαγίτες ή Συμβούλους του Ελεγκτικού Συνεδρίου, τους Προέδρους Εφετών και τακτικών δικαστηρίων (πολιτικών και διοικητικών) ως Πρόεδρο, με αναπληρωτή τον Υποδιοικητή της Υ.Π.Α. (Μετά τη σελ. 526,430(β) Σελ. 526,431 Τεύχος Ε32 – Σελ. 89 Υπηρεσία Πολιτικής Αεροπορίας 38.Κ.α.77-78 43 β)Ως μέλη των Συμβουλίων: αα)Στην περίπτωση που προεδρεύει Γενικός Γραμματέας, ορίζονται ένας δικαστικός λειτουργός του προηγούμενου εδαφίου και ένας μόνιμος υπάλληλος Κλάδου ΑΤ, με 2ο βαθμό, του Υπουργείου και σε έλλειψη άλλος υπάλληλος του ιδίου βαθμού και Κλάδου, άλλης δημοσίας υπηρεσίας. ββ)Στην περίπτωση που δεν προεδρεύει Γενικός Γραμματέας αλλά λειτουργός από το εδάφ. α, ορίζονται δύο μόνιμοι υπάλληλοι, κατά τα οριζόμενα αμέσως πιο πάνω. 3.Ο Πρόεδρος και τα μέλη των Συμβουλίων ορίζονται με ισάριθμους αναπληρωτές με απόφαση του Υπουργού Συγκοινωνιών, με διετή θητεία, που αρχίζει από την 1η Ιανουαρίου. Με την ίδια απόφαση ορίζονται γραμματείς των Συμβουλίων με τους αναπληρωτές τους υπάλληλοι της Υ,Π.Α. με 6ο τουλάχιστο βαθμό. Η απόφαση αυτή εκδίδεται μέσα στο μήνα Δεκέμβριο του δεύτερου έτους της θητείας των μελών των Συμβουλίων. Κατά την πρώτη εφαρμογή της παρούσας απόφασης η θητεία των μελών των Συμβουλίων λήγει την 31 Δεκ. 1983. 4.Των Συμβουλίων θα προεδρεύει ο Γενικός Γραμματέας ή ο Διοικητής Υ.Π.Α. και όπου δεν ορίζονται ο κατά βαθμό ανώτερος δικαστικός λειτουργός και επί ισοβάθμων αυτός που ανήκει στο Σώμα που έχει το κατά Νόμο προβάδισμα. Επί δε ισοβάθμων του αυτού Σώματος ή Κλάδου δικαστικών λειτουργών ο αρχαιότερος. 5.Στο Α' Υπηρεσιακό Συμβούλιο Υπαλλήλων Υ.Π.Α. μεταβιβάζονται όλες οι αρμοδιότητες των συγχωνευομένων κατά τα ανωτέρω Υπηρεσιακών και Υπηρεσιακών Πειθαρχικών Συμβουλίων. Το ίδιο Συμβούλιο είναι αρμόδιο για την κρίση όλων των υποθέσεων, που εκκρεμούν, κατά τη δημοσίευση της αποφάσεως αυτής, στα συγχωνευόμενα Συμβούλια. Το Β' Υπηρεσιακό Συμβούλιο Υπαλλήλων Υ.Π.Α. είναι αρμόδιο για την κρίση των υποθέσεων πού παραπέμπονται σ' αυτό από το Α' Υπηρεσιακό Συμβούλιο Υπαλλήλων Υ.Π.Α. με τη σειρά που έχουν εισαχθεί σε αυτό ανάλογα με το φόρτο εργασίας του. 6.Αναφορικά με τη λειτουργία των Συμβουλίων αυτών έχουν εφαρμογή οι διατάξεις των παρ. 3, 4, 5, 6, 7 και 8 του άρθρ. 2 του Νόμ. 22/1975 (άρθρ. 5 Κ.Π.Δ.611/1977), των παρ. 3 και 4 του άρθρ. 159 του Νόμ. 1811/1951, όπως αντικαταστάθηκαν με το άρθρ. 17 του Νόμ. 417/1976 (άρθρ. 234 Κ.Π.Δ. 611/1977), καθώς και οι λοιπές συναφείς διατάξεις του Υπαλληλικού Κώδικα (Κ.Π.Δ. 611/1977), όπως αυτός ισχύει, εφόσον συμβιβάζονται με τις ρυθμίσεις της απόφασης αυτής. Σελ. 526,432 Τεύχος Ε32 – Σελ. 90 7.Η Σύνθεση της "Εθνικής Επιτροπής Διευκολύνσεων Αεροπορικών Μεταφορών" που προβλέπεται και λειτουργεί σύμφωνα με τις διατάξεις του Π.Δ. 533/81 "περί Κανονισμού Διευκολύνσεων Αεροπορικών Μεταφορών", του Π.Δ. 647/81 "περί του Οργανισμού της Υπηρεσίας Πολιτικής Αεροπορίας του Υπουργείου Συγκοινωνιών" και της κοινής υπουργικής αποφάσεως" Αναμόρφωση Συλλογικών Οργάνων Γνωμοδοτικής και Αποφασιστικής αρμοδιότητας του Υπουργείου Συγκοινωνιών" που δημοσιεύθηκε στο ΦΕΚ 219/Β/26.4.82, έχει ως εξής: α)Διοικητής της Υπηρεσίας Πολιτικής Αεροπορίας του Υπουργείου Συγκοινωνιών, ως Πρόεδρος. β)Αερολιμενάρχης του Κρατικού Αερολιμένα Αθηνών, γ)Διευθυντής της Διευθύνσεως Ερεύνης και Αναπτύξεως του Ελληνικού Οργανισμού Τουρισμού. δ)Διευθυντής της Διευθύνσεως Τελωνειακής Υπηρεσίας του Υπουργείου Οικονομικών. ε)Διευθυντής της Διευθύνσεως Δημοσίας Υγιεινής του Υπουργείου Κοινωνικών Υπηρεσιών. στ)Διευθυντής β' Διευθύνσεως της Υπηρεσίας Εθνικής Ασφαλείας του Υπουργείου Δημοσίας Τάξεως. ζ)Διευθυντής της Διευθύνσεως Αστυνομίας Ασφαλείας του Αρχηγείου Χωροφυλακής του Υπουργείου Δημοσίας Τάξεως, ως μελών. 